Publication: Magyar Közlöny
Issue: MK-2011-46 (Year: 2011, Number: 46)
Era: contemporary
Section: Az egészségügyi felsõfokú szakirányú szakképzési rendszerrõl szóló 122/2009. (VI. 12.) Korm. rendelet
Paragraph Index: 49

(1) A Kr. 13. § (1) bekezdése helyébe a következõ rendelkezés lép: „(1) A miniszter által megállapított, meghirdethetõ központi gyakornoki állások száma nem haladhatja meg az adott évre vonatkozóan meghatározott rezidensi keretszám 25%-át. Amennyiben a szakfogorvos, szakgyógyszerész és klinikai szakpszichológus képzés vonatkozásában az adott évben támogatott rezidensi keretszám meghatározására nem kerül sor, a felsõoktatási intézmények kezdeményezésére, az oktatói utánpótlás biztosítására a miniszter dönthet ezen szakokon központi gyakornoki hely odaítélésérõl. A miniszter ezen döntését a felsõoktatási intézményben az egy oktatóra jutó hallgató-, valamint szakorvosjelölt-aránynak és a felsõoktatási intézmény alkalmazásában álló oktatók korfájának a figyelembe vételével hozza meg.”

Source: https://magyarkozlony.hu/hivatalos-lapok/0971dd765b7695302ae290ade7930936e462c97f/dokumentumok/c02f5e4fcb646a8725d38b52c98678f5e8adfc1f/letoltes